open-index/open-wikipedia-markdown huggingface dataset:
Bielanai (Liublino vaivadija)

**Bielanai** () – kaimas Lenkijos rytuose, Lomazų valsčiuje, Palenkės Bialos apskrityje, Liublino vaivadijoje. Kaimas yra apie 6 km į šiaurės vakarus nuo Lomazų, apie 12 km į pietus nuo Palenkės Bialos ir apie 85 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Bielanai (reikšmės)

**Bielanais** () vadinamos šios Lenkijos gyvenvietės:

* Bielanai (Liublino vaivadija);
* Bielanai (Palenkės Sokoluvo apskritis).
Palenkės Lešna

**Palenkės Lešna** () – kaimas Lenkijos rytuose, Palenkės Lešnos valsčiuje, Palenkės Bialos apskrityje, Liublino vaivadijoje. Kaimas yra apie 13 km į šiaurės vakarus nuo Palenkės Bialos ir apie 104 km į šiaurę nuo vaivadijos centro Liublino. Per kaimą teka Klukuvkos upė. Kaime įsikūrusi Palenkės Lešnos Šv. Mergelės Marijos Gimimo parapija.

## Istorija

Nuo XIV a. iki 1795 m. kaimas priklausė Lietuvos Didžiajai Kunigaikštystei. 1731-1752 m. pastatyta Palenkės Lešnos Šv. Petro ir Povilo bazilika. 1885-1915 m. kaime veikė Palenkės Lešnos Dievo Motinos Gimimo stačiatikių vienuolynas. 1933-1952 m. kaimas buvo Vitulino valsčiaus centras.


Vaizdas:Sanktuarium Maryjne w Leśnej Podlaskiej.woj.lubelskie,pow.bialski,gm.Leśna Pdl..jpg|Šv. Petro ir Povilo bazilika
Vaizdas:A 135 z 18.10.1956 i z 16.12.1966 Zespół klasztorny paulinów Leśna Podlaska.jpg|Šv. Petro ir Povilo bazilika
Vaizdas:Leśna1909.jpg|Stačiatikių vienuolynas 1909 m.
Vaizdas:Leśna-Podl-osiedle.jpg


## Nuorodos

* [Leśna 3 [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)].
Rutka (Kžna)

**Rutka** () – upė rytų Lenkijoje, Liublino vaivadijoje. Dešinysis Kžnos upės intakas. Upė priklauso Vakarinio Bugo upės baseinui. Upės ištakos yra šalia Želiznos kaimo, 350 m aukštyje virš jūros lygio. Upė teka per šias gyvenvietes: Vulka Korčovska, Burvinas ir Vulka Plebanska.
Korčuvka (reikšmės)

**Korčuvka** () vadinamos šios Lenkijos gyvenvietės:

* Korčuvka (Liublino vaivadija);
* Korčuvka (Mazovijos vaivadija).
Dieumerci Mbokani

**Djodonas „Djomersi“ Mbokani** (*Dieudonne Dieumerci Mbokani Bezua*; g. 1985 m. lapkričio 22 d.) – Kongo Demokratinės Respublikos futbolininkas, puolėjas.

## Karjera

Karjerą pradėjo Konge, 2006 m. išvyko į Belgiją. Vėliau rungtyniavo Monake, Vokietijoje, Ukrainoje, Anglijoje, Kuveite, Armėnijoje.

## Dalyvavimas čempionatuose

|}

## Laimėjimai
;Anderlecht
* Belgijos pirmasis divizionas: 2006–07, 2011–12, 2012–13 m.
* Belgijos futbolo supertaurė: 2012 m.
;Standard Liège
* Belgijos pirmasis divizionas: 2007–08, 2008–09 m.
* Belgijos futbolo supertaurė: 2009 m.
;Dynamo Kiev
* Ukrainos futbolo čempionatas: 2014–15 m.
* Ukrainos futbolo taurė: 2013–14, 2014–15 m.
;Royal Antwerp
* Belgijos futbolo taurė: 2019–20 m.
;
* Afrikos Tautų taurė: bronza – 2015 m.

;Asmeniniai
* Belgijos „auksinis batelis“: 2012 m.
* Juodmedžio batelis: 2012, 2020 m.
* Afrikos tautų taurės rezultatyviausias žaidėjas: 2015 m.
* Belgijos pirmojo diviziono rezultatyviausias žaidėjas: 2019–20 m.

## Išnašos

## Nuorodos
*
Žarnica

**Žarnica** () – upė rytų Lenkijoje, Liublino vaivadijoje. Kairysis Zielavos upės intakas. Upė priklauso Vakarinio Bugo upės baseinui. Upės ištakos yra šalia Bžozovi Konto kaimo. Upė teka per šias gyvenvietes: Kolembrodai, Kozlai ir Dokuduv Piervšai.
Kristupas Piekarskis

**Kristupas Piekarskis** (, ) (XVII a. pradžioje – 1672 m.) – 1666-1668 m. Bresto kaštelionas ir 1668-1672 m. Bresto vaivada, italų literatūros vertėjas.

## Biografija

Gimė XVII a. pradžioje, prieš 1609 metus. Kilęs iš vidutinės didikų šeimos. Būdamas jaunas dalyvavo Chocimo mūšyje, ATR-Maskvos kare. Dėl gerų pažinčių padarė karjerą kaip Abiejų Tautų Respublikos žemietijų pareigūnas. 

Nuo 1639 m. pataurininkis, nuo 1651 m. vaiskis ir nuo 1659 m. pakamaris. 1666 m. tapo Bresto kaštelionu, o nuo 1668 m. Bresto vaivada. Apie 40 metų gyveno Bresto vaivadijos Vitulino kaime.

Mokėdamas italų kalbą, į lenkų kalbą išvertė italų rašytojo Francesco Andreini darbus: *Baisus turtuolis* (1652 m.) ir *Baisaus turtuolio papildymai* (1665 m.). Taip pat išvertė Giovanni Francesco Loredano *Adamo - Adam* (1651 m.) bei Federica Malipiero *Il Saulo convertito* (1666 m.). 

## Literatūra

* Julian Krzyżanowski, Historia literatury polskiej, wyd. PIW, Warszawa 1979
* J. Miszalska "Kolloander wierny" i "Piękna Dianea". Polskie przekłady włoskich romansów barokowych, Kraków 2003
Bibliografia Literatury Polskiej – Nowy Korbut, t. 3 Piśmiennictwo Staropolskie, Państwowy Instytut Wydawniczy, Warszawa 1965, s. 104-105

|-
Lomana LuaLua

**Trezoras Lomana Lua Lua** (*Trésor Lomana LuaLua*; g. 1980 m. gruodžio 28 d.) – Kongo Demokratinės Respublikos futbolininkas, puolėjas. 

## Karjera

Geriausiais savo karjeros laikais rungtyniavo Premier League klubuose „Newcastle United“ ir „Portsmouth FC“.

Lua Lua vaikystėje persikėlė į Angliją, kur debiutavo „Colchester United FC“ klube. Netrukus jis tapo svarbiu „Newcastle United“ žaidėju. 2007 m. išvyko į Graikiją, vėliau žaidė Katare, Kipre, vėl Anglijoje (Football League Championship turnyre), Turkijoje.

## Rinktinė

2002 m. debiutavo nacionalinėje komandoje Afrikos Tautų Taurės rungtynėse prieš Malį.

## Dalyvavimas čempionatuose

|}

## Laimėjimai
;Olympiacos
* Graikijos futbolo supertaurė (1): 2007–08 m.
* Graikijos Superlyga (1): 2007–08 m.
* Graikijos futbolo taurė (1): 2007–08 m.

;Al-Arabi
* Šeicho Džasemo taurė (1): 2008–09 m.

;Omonia
* Kipro futbolo taurė: 2011 m.
* Kipro futbolo superataurė: 2010 m.

## Išnašos

## Nuorodos
*
Studzianka (Liublino vaivadija)

**Studzianka** () – kaimas Lenkijos rytuose, Lomazų valsčiuje, Palenkės Bialos apskrityje, Liublino vaivadijoje. Kaimas yra apie 6 km į šiaurės rytus nuo Lomazų, apie 14 km į pietryčius nuo Palenkės Bialos ir apie 89 km į šiaurės rytus nuo vaivadijos centro Liublino. Per kaimą teka Zielavos upė.

## Istorija

1679 m. šias žemes karalius Jonas Sobieskis už karinius nuopelnus padovanojo totoriams. XVIII a. kaime gyveno pulkininkas Aleksandras Ulanas. XVII a. pabaigoje kaime įkurtos Studziankos musulmonų kapinės. 1769 m. rugsėjo mėnesį šalia kaimo esančiuose laukuose įvyko Lomazų mūšis tarp Baro konfederatų ir Rusijos imperijos kareivių. Iki 1795 m. kaimas priklausė Lietuvos Didžiajai Kunigaikštystei. XIX a. kaime gyveno 20 totorių šeimų. 1817 m. kaime pastatyta mečetė, kurią 1915 m. sudegino kazokai.

## Nuorodos

* Aprašymas apie kaimą (lenk.) ;
* Palenkės totorių paveldo tinklalapis (lenk.) ;
* [Studzianka [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom XI (Sochaczew – Szlubowska Wola) z 1890 r. (lenk.)].
Muteba Kidiaba

**Robertas Muteba Kidiaba** (*Robert Muteba Kidiaba*; g. 1976 m. vasario 1 d.) – Kongo Demokratinės Respublikos futbolininkas, vartininkas. 

## Karjera

Ilgametis „TP Mazembe“ klubo žaidėjas, pagrindinis vartininkas.

Su „Mazembe“ klubu daug kartų laimėjo šalies čempionatą, dalyvavo Afrikos čempionų lygoje, Pasaulio klubų taurėje.

## Dalyvavimas čempionatuose

|}

## Išnašos

## Nuorodos
*
Vulka Korčovska

**Vulka Korčovska** () – kaimas Lenkijos rytuose, Lomazų valsčiuje, Palenkės Bialos apskrityje, Liublino vaivadijoje. Kaimas yra apie 11 km į vakarus nuo Lomazų, apie 17 km į pietvakarius nuo Palenkės Bialos ir apie 79 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei. Per kaimą teka Rutkos upė.
Aleksandras Ulanas

**Aleksandras Ulanas** () (? – apie 1740 m. Studziankoje) – LDK vėliavos totorių pulko rotmistras, LDK totorių pulko pulkininkas. Manoma, kad nuo pulkininko pavardės pradėtas naudoti lengvosios kavalerijos rūšies terminas - ulonai. 

## Biografija

Gimė Ašmenos apylinkėse, *Lostajų* kaime Lietuvos totorių šeimoje. 1704 m. tapo vėliavos totorių pulko rotmistru. 1713 m. tapo totorių pulko pulkininku. 1715-1716 m. kovojo karaliaus Augusto II pusėje kovose dėl karaliaus sosto. Apie 1730 m. pulkininko vadovaujamas totorių pulkas pradėtas vadinti pagal savo vado pavardę - ulonais. Buvo vedęs *Marijaną Achmatovič*.

## Literatūra

* Jan Tyszkiewicz. Tatarzy na Litwie i w Polsce. Studia z dziejów XIII-XVIII w., Warszawa 1989, ISBN 83-01-08894-X
* Stanisław Kryczyński. Kronika wojenna Tatarów Litewskich, Związek Tatarów Rzeczypospolitej Polskiej, Gdańsk 1997, ISSN 1234-9267

## Šaltiniai
Bledas

**Bledas** (, ) – miestas šiaurinėje Slovėnijoje, Krajinos regione, Julijos Alpėse; savivaldybės centras. Šalia miesto telkšo Bledo ežeras. Miestas yra populiarus kurortas.

## Pavadinimo kilmė
Miestas rašytiniuose šaltiniuose pirmą kartą paminėtas 1004 m. *Ueldes* (1011 m. *Veldes*) vardu. Pavadinimo kilmė nėra žinoma, bet, manoma, kad pavadinimas kilęs iš senosios slavų kalbos. Vokiškas pavadinimas *Veldes*, manoma, buvo pasiskolintas iš senosios slovėnų k. (*Beldъ*) 800 m., arba kilo iš to paties rašytinio šaltinio sen. slavų kalba kaip ir Slovėnijos pavadinimas.

## Istorija
Krainos markai priklausęs Bledo miestas minimas nuo 1004 m. Bledo pilis paminėta 1011 m. akte, kurio sąlygomis imperatorius Henrikas II ją perdavė Brikseno vyskupui Adalberonui. Kartu su Kraina, Bledas atiteko Rudolfo I valdžion, kuomet šis 1278 m. Marchfeldo mūšyje nugalėjo Otokarą II. 1364–1919 m. buvo Krainos kunigaikštystės sudėtyje, išskyrus laikotarpį nuo 1809 iki 1816 m., kai priklausė Napoleono I suformuotoms Ilyrijos provincijoms.

1918 m. iširus Austrijai-Vengrijai, Bledas atiteko Jugoslavijos karalystei ir tapo Karadžiordževičių giminės vasarine rezidencija. Tęsdamas šią tradiciją, Jugoslavijos vadovas Josifas Broz Titas 1947 m. mieste įkūrė savo rezidenciją.

## Sportas
### Futbolas
* NK Bled – futbolo klubas.
* „Bled Sports Centre“ futbolo stadionas.

### Irklavimas
1966, 1979, 1989 ir 2011 m. miesto apylinkėse vyko pasaulio akademinio irklavimo čempionatas.

### Šachmatai
1961 m. mieste įsikūrusiame *Grand Hotel Toplice* viešbutyje vyko vieni svarbiausių tarptautinių šachmatų turnyrų istorijoje. 2002 m. mieste buvo surengta 35-oji Šachmatų olimpiada.

## Miestų partnerystė
*  Briksenas, Italija
*  Veldenas prie Verterio, Austrija

## Šaltiniai
Vydmantas Juronis

**Vydmantas Juronis** (1946 m. rugsėjo 2 d. Kaune – 2012 gruodžio 13 d.) – Lietuvos kompozitorius, muzikantas, grupės „Kertukai“ gitaristas.

## Biografija

1966 m. organizavo KPI estradinį ansamblį. Vėliau, 1967 m. pabaigoje, pasikeitus grupės sudėčiai, ansamblis pavadintas „Kertukai“.

## Kūryba
* „Lopšinė“
* „Nemune, Nemune“
* „Mes ne Bitlai“

## Nuorodos
* Lopšinė
* radikaliai.lt Vydmantui Juroniui atminti
Kuširo Šicugeno nacionalinis parkas

**Kuširo Šicugeno nacionalinis parkas** () – nacionalinis parkas Japonijoje, Hokaido salos rytinėje dalyje. Parkas įkurtas 1987 m. liepos 31 d. Garsėja pelkių ekosistema.

Kuširo Šicugenas (Kuširo pelkės) užima 268,61 km² plotą Kuširo lygumoje. Čia yra didžiausi nendrynų plotai Japonijoje. Kuširo upė (154 km), kuri prasideda Kušaro ežere, vingiuoja beveik per visą parką. 1967 m. pelkės buvo paskelbtos nacionaliniu paminklu, dėl to apribotas jų pasiekimas.

## Galerija


Image:Kushiro_Marsh_Wetland_Hokkaido_Panorama_2014.png|
Image:Kushiro river01.jpg|Kuširo upė
Image:Kottaro situgen 2009.jpg|


## Išnašos
Kalcio acetatas

**Kalcio acetatas** – cheminis junginys, acto rūgšties kalcio druska. Formulė Ca(C2H3OO)2. Pagal IUPAC, sisteminis pavadinimas – kalcio etanoatas. Senesnis pavadinimas yra kalkių acetatas. Medžiaga labai higroskopiška, todėl įprasta forma – monohidratinė (Ca(CH 3COO)2•H2O, CAS [5743-26-0]).

## Gamyba
Kalcio acetatas gaunamas kalcio karbonato (randamas kiaušinių lukštuose, ar įprastose karbonatų uolose, tokiose kaip kalkakmenis ar marmuras) reakcijoje su actu:
: 2CaCO3 + CH3COOH → Ca(CH 3COO)2 + 2H2O + 2CO2
Kadangi abu reagentai buvo žinomi jau seniai, junginys buvo pastebimas kristalų forma.

## Naudojimas
* Sergant inkstų ligomis, fosfatų kiekis kraujyje padidėja (vadinama hiperfosfatemija), tai sukelia kaulų ligas. Kalcio acetatas jungiasi su fosforu maiste ir taip sumažina jo kiekį kraujyje. Šalutinis šio gydymo poveikis gali būti skrandžio negalavimai.
* Kalcio acetatas naudojamas kaip maisto priedas, stabilizatorius, buferis ar konservantas, daugiausiai saldžiuose produktuose. Jis taip pat neutralizuoja fluoridą vandenyje.
* Kadangi kalcio acetatas yra pigi medžiaga, tai anksčiau buvo naudojamas kaip medžiaga acetonui gauti prieš sukuriant kumeninį procesą. 
* Prisotintas kalcio acetato tirpalas alkoholyje yra pusiau kietas, degus gelis, kuris yra labai panašus į „konservuoto karščio“ produktus, tokius kaip Sterno.
** Chemijos mokytojai dažnai demonstruoja vadinamąsias „Kalifornijos gniūžtes“ – kalcio acetato tirpalo ir etanolio mišinį. Susidarantis gelis yra balkšvos spalvos ir gali būti formuojama kažkas panašaus į sniego gniūžtę.

## Šaltiniai
Neutrali zona tarp Irako ir Saudo Arabijos

**Neutralioji zona tarp [[Irakas|Irako]] ir [[Saudo Arabija|Saudo Arabijos]]** – teritorija, kurios plotas buvo 7044 km². 1922 m. gegužės 5 dienos sutartis įžiebė nemažo masto konfliktą tarp Didžiosios Britanijos, kuri tada valdė Iraką, ir Nedždo Karalystės, kuri vėliau tapo Saudo Arabija, užkariavusi Chidžazo karalystę. Sekančioje 1922 m. gruodžio 2 dienos sutartyje buvo jau aptartos dauguma teritorijų sienų, o iš ginčytinos suformuota Neutralioji zona, kuria, pagal sutartį valdyti ir naudoti šią zoną galės tiek Saudo Arabija, tiek Irakas.

Susitarimas apie zonos padalijimą buvo pasiektas 1975 m., o sutartis dėl sienų priimta 1981 m. ir ratifikuota 1983 m. Dėl nežinomų priežasčių ši sienų sutartis buvo neužfiksuota tarptautinėje erdvėje, todėl niekam nebuvo žinoma, kur ta siena buvo nubrėžta.

Saudo Arabija 1991 m. birželį užregistravo JT faktą, kad buvo sudaryta sienų ir neutraliosios zonos padalijimo sutartis su Iraku. Tik tada Neutralioji Zona neteko savo egzistavimo.
Kazlų Rūdos poligonas

**Kazlų Rūdos poligonas** – karinis poligonas, įkurtas 1969 m. šiauriau Kazlų Rūdos miesto. Poligonas  nuo 1998 m. rugsėjo 30 d. priskirtas Lietuvos kariuomenės Divizijos generolo Stasio Raštikio kariuomenės mokyklai.

Bendras Kazlų Rūdos poligono plotas – 3851,27 ha. Poligone vienu metu pratybas gali organizuoti vienas Lietuvos kariuomenės batalionas. Šaudymo pratybas vienu metu gali atlikti kuopos dydžio dalinys. Poligone įrengtos ginklų įšaudymo, pataikymų sklaidos, prieštankinių ginklų šaudyklos, granatų mėtymo laukas. Taip pat poligone įrengtos vienintelės Lietuvoje 60 mm ir 120 mm minosvaidžių treniruoklių ir automatinių granatsvaidžių šaudyklos. Poligone įrengti 15 mokomųjų laukų taktikos, vairavimo pratyboms, yra renovuotos kareivinės. Kazlų Rūdos poligone pasirengimą misijoms Afganistane vykdo Lietuvos karių pamainos. 2014 m. gegužės 16 d. Lietuvos kariuomenės vado įsakymu, Kazlų Rūdos poligonui suteiktas Brigados generolo Kazio Veverskio vardas. 

2016 m. buvo priimtas sprendimas atnaujinti poligono infrastruktūrą, prie karinio mokymo teritorijos prijungti ir rekonstruoti mokymo teritoriją, pavadintą „Aerodromas“. Atlikus poligono rekonstrukciją, jame bus sudarytos sąlygos treniruoti vykdyti individualių šaudymo įgūdžių tobulinimą, treniruoti oro paramos šaudymo į antžeminius taikinius kontrolierius.  

## Šaltiniai

## Nuorodos
*Oficialus poligono tinklalapis
Kamnikas

**Kamnikas** (, ) – miestas šiaurės Slovėnijoje, Krajinos regione; savivaldybės centras. Miestas apima didžiąją dalį Kamniko Alpių ir aplinkinę teritoriją. Netoli miesto centro yra dviejų pilių griuvėsių.

## Istorija
Kamniko pavadinimas pirmą kartą paminėtas XI a. Kaip miestas pirmą kartą paminėtas 1267 m. Tuomet tai buvo vienas svarbiausių prekybos centrų Krainos kunigaikštystėje, per miestą ėjo Liublianos–Celės prekybos maršrutas. XVI a. pasikeitus prekybos srautams, miesto reikšmė sumenko.

1890 m. per miestą nutiesus geležinkelį, išaugo baldų, tekstilės, maisto ir kai kurių kitų pramonės šakų reikšmė.

## Šaltiniai
Lomazai

**Lomazai** () – kaimas Lenkijos rytuose, Lomazų valsčiuje, Palenkės Bialos apskrityje, Liublino vaivadijoje. Kaimas yra apie 16 km į pietus nuo Palenkės Bialos ir apie 84 km į šiaurės rytus nuo vaivadijos centro Liublino. Kaimas įsikūręs Lomazų įduboje, per kaimą teka Zielavos upė. Kaime įsikūrusi Lomazų Šv. Apaštalų Petro ir Povilo parapija.

## Istorija

Kaimas rašytiniuose šaltiniuose minimas nuo XV amžiaus. 1447 m. karalius Kazimieras Jogailaitis prijungė šias žemes prie LDK. Apie 1451 m. pastatyta katalikų bažnyčia. 1451 m. ir 1464 m. kaime buvo sušauktas LDK ir Lenkijos karalystės seimas. 1519 m. kaime mirė Lietuvos didysis iždininkas Abraomas Juzefovičius. XVI a. kaimo valdytoju buvo Mikalojus Radvila Juodasis. 1568 m. karalius Žygimantas Augustas suteikė gyvenvietei Magdeburgo teises. 1570 m. įkurta stačiatikių parapija. 

1769 m. rugsėjo 15 d. šalia kaimo įvyko Lomazų mūšis tarp Baro konfederatų ir Rusijos imperijos kareivių. Iki 1795 m. kaimas priklausė Lietuvos Didžiajai Kunigaikštystei. 1890-1891 m. pastatyta Lomazų Šv. Kosmio ir Damjano cerkvė, kuri lenkų buvo nugriauta 1937-1938 metais. 1906-1911 m. pastatyta *Šv. Apaštalų Petro ir Povilo* bažnyčia. Iki II pasaulinio karo kaime veikė Lomazų žydų kapinės. 1942 m. rugsėjo 17 d. kaime buvo nužudyta apie 1700 žydų. 2009 m. kaime palaidotas medicinos daktaras, mikrobiologas Stefan Kryński.


Vaizdas:Lomazy-kosciol.jpg|Šv. Apaštalų Petro ir Povilo bažnyčia
Vaizdas:Mogila Konfederatów Barskich Lomazy.JPG|Lomazų mūšio vieta
Vaizdas:Łomazy cerkiew.jpg|Šv. Kosmio ir Damjano cerkvė 1915 m.
Vaizdas:Cemetery chapel of St John in Łomazy, Poland.jpg|Kapinių koplyčia


## Nuorodos

* [Łomazy [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)];
* Aprašymas apie Lomazų cerkvę (lenk.).
Lomazų žydų kapinės

**Lomazų žydų kapinės** () – žydų kapinės Lomazų kaime, *ul. Brzeskiej* gatvėje. Kapinių plotas 1,35 ha. Kapinės neaptvertos, paminklų neišlikę. 

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 56.
 
## Nuorodos

* Aprašymas apie kapines (lenk.) .
Lomazų Šv. Apaštalų Petro ir Povilo parapija

**Lomazų Šv. Apaštalų Petro ir Povilo parapija** () – parapija, įsikūrusi Lomazų kaime. Parapija įkurta XV amžiuje. Parapija priklauso Sedlcų vyskupijai, Pietiniam Palenkės Bialos dekanatui. 1451 m. pastatyta pirmoji bažnyčia, kuri 1657 m. sudegė. Tais pačiais metais pastatyta nauja bažnyčia, kuri sudegė 1783 metais. Po kelerių metų pastatyta nauja bažnyčia, kuri sudegė 1795 metais. 1852 m. pastatyta nauja medinė bažnyčia, kuri 1875 m. paversta į cerkvę. Dabartinė parapijos bažnyčia pastatyta 1906-1911 metais.

## Nuorodos

* Aprašymas apie parapiją (lenk.).
Lietuvos teatrai (leidinys)

**Lietuvos teatrai** – tęstinis teatrų kritikos ir informacijos rinkinys, ėjęs 1958–1960 m. Vilniuje.

## Istorija

Leido LTSR teatro draugija. Paskelbė straipsnių apie Lietuvos teatrų, režisierių ir aktorių kūrybą, lietuvių autorių kūrinių pastatymus už Lietuvos ribų. Išėjo devyni numeriai. Tiražas 3500-5000 egz.

## Šaltiniai
Lietuvos TSR Aukščiausiojo Teismo biuletenis

**Lietuvos TSR Aukščiausiojo Teismo biuletenis** – leidinys, ėjęs 1962–1967 m. Vilniuje.

## Istorija

Ėjo keturis kartus per metus. Skelbė LTSR Aukščiausiojo Teismo plenumo nutarimus svarbiausiais teisminės praktikos klausimais, teisminių kolegijų nutartis kasacine tvarka nagrinėtose baudžiamosiose ir civilinėse bylose, straipsnius apie socialistinį teisėtumą ir teisėtvarką, aiškino tarybinius įstatymus. Tiražas 1967 m. – 6700 egz.

Redaktorius Mykolas Čapskis.

## Šaltiniai
Lomazų mūšis

**Lomazų mūšis** () – mūšis, įvykęs 1769 m. rugsėjo 15 d. tarp Baro konfederacijos ir Rusijos imperijos kariuomenių, netoli Lomazų kaimo (dab. Liublino vaivadija, Lenkija, 1447-1795 m. vietovė priklausė Lietuvos Didžiąjai Kunigaikštystei). 

Konfederatams vadovavo Kazimieras Pulaskis, Pranciškus Ksaveras Pulaskis ir Antanas Pulaskis, Rusijos pajėgoms - Aleksandras Suvorovas ir Karol August Rönne.

## Mūšis

Konfederatai, po nesėkmingo mūšio palikę Vlodavos miestą, traukėsi nuo artėjančios rusų kariuomenės Lomazų kryptimi, kur ketino apsistoti ir ruoštis gynybai. 

1769 m. rugsėjo 15 d. K. A. von Rönne vadovaujami trys Kargopolsko karabinieių pulko eskadronai ir kazokų dalinys už 2 varstų nuo Lomažų, lauke esančiame tarp Lomazų, Studziankos ir Lubenkos kaimų, atakavo išsisklaidžiusia kolona judėjusias konfederatų pajėgas. 

Rusų pajėgos puolė iš dvejų pusių - K. A. von Rönne vadovaujami karabinieriai atakavo iš priekio, o iš užnugario puolė Suvorovo kavalerija. 

Po pralaimėjimo Vlodavos mūšyje konfederatų moralė buvo pakrikusi. Susidūrę su nauju užpuolimu konfederatų dalinio vadai neteisingai įvertino užpuolikų pajėgas, manė, kad juos persekioja "nesuskaičiuojama Suvorovo kavalerija" ir vietoje to, kad išsidėstyti gynybine rikiuote, jie supanikavo ir ėmė trauktis. Trumpo mūšio metu kolona buvo sumušta ir išsklaidyta, neteko turėtų patrankų ir gurguolės. 

Mūšio metu žuvo apie 100–200 konfederatų (rusų teigimu - iki 500), kurių tarpe buvo ir konfederatų kariams vadovavęs Pranciškus Ksaveras Pulaskis.

2021 m. rugsėjo 15 d. Baro konfederatų palaidojimo vietoje Glucho gamtos rezervate buvo atidengta atminimo lenta.

## Literatūra

* (PL) Józef Geresz: Porażka pod Łomazami (pol.). Echo Katolickie, 5-08-2009.
* (RU) *Петров А. Н.* Война России с Турцией и Польскими конфедератами с 1769-1774 год. Том I.
* (PL) Władysław Konopczyński Konfederacja Barska (1936–1938) ISBN 83-85218-07-6 (t. 1) ISBN 83-85218-06-8 (t. 2).

## Išnašos
Abraomas Juzefovičius

**Abraomas Juzefovičius** (, ) (? – 1519 m. rugsėjo 28 d. Lomazuose) – žydų pirklys 1488 m. perėjęs į stačiatikių tikėjimą ir 1507 m. gavęs Leliva herbą. 

## Valstybės tarnyba

1509-1519 m. Lietuvos didysis iždininkas, Smolensko seniūnas, Minsko vaitas, LDK tarybos narys, Kauno pilininkas. Kauno, Polocko ir Smolensko muitinių nuomininkas. 1518 m. dovanojo Vilniaus šv. Nikolajaus cerkvei garsųjį *Kijevo Psalmyną* ir ta proga įrašė jame ilgą prakeikimą tiems, kas išdrįs šį 1397 m. Kijeve *vladykos* Michailo paliepimu ir *nuodėmingo vergo Spiridono, protodiakono ranka* užbaigtą psalmyną iš minėtos cerkvės paimti.

Stengėsi palaikyti kuo glaudesnius ryšius su Lenkija, kur 1516 m. įsigijo valdų Karūnoje ir tapo Lenkijos piliečiu. Pasirėmęs herbiniu pagrindu, 1518 m. Krokuvoje sutarė dėl dukros Marinos ir Krokuvos kašteliono *Jeronimo Jaroslavskio* vedybų, ir tik jo mirtis sutrukdė įvykdyti šį sprendimą. Tačiau paskirtieji testamento vykdytojai kiek vėliau vis tik išleido Mariną už lenkų diduomenės atstovo.

## Nuorodos

* Kauno muitinės rejestro atmintinė. Falsifikatas Lietuvos Metrikoje (XV-XVI amžių sandūra).
* Vytauto Didžiojo privilegija ;

## Literatūra

* Сергей А. Бершадский: Аврам Езофович Ребичкович, подскарбий земский, член рады Великого княжества Литовского. Отрывок из истории внутренних отношений Литвы в начале XVI в.. Киев: Tипография Г. Т. Корчак-Новицкого, 1888.
* Władysław Pociecha: Ezofowicz Rabinkowicz (Rabiczkowicz, Rebiczkowicz) Jan Abraham (zm. 1519). W: Władysław Pociecha: Polski Słownik Biograficzny, T. 6. Kraków: Polska Akademia Umiejętności, 1948, s. 328–331. ISBN 83-86301-01-5.

## Šaltiniai

|-
Kožanuvka (reikšmės)

**Kožanuvka** () vadinamos šios Lenkijos gyvenvietės:

* Kožanuvka (Rosošo valsčius);
* Kožanuvka (Kodenio valsčius).
Mokrė (Palenkės Bialos apskritis)

**Mokrė** () – kaimas Lenkijos rytuose, Rosošo valsčiuje, Palenkės Bialos apskrityje, Liublino vaivadijoje. Kaimas yra apie 4 km į vakarus nuo Rosošo, apie 21 km į pietus nuo Palenkės Bialos ir apie 76 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Mokrė (reikšmės)

**Mokrė** () vadinamos šios Lenkijos gyvenvietės:

* Mokrė (Palenkės vaivadija);
* Mokrė (Palenkės Bialos apskritis).

## Nuorodos

* [Mokre [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom VI (Malczyce – Netreba) z 1885 r. (lenk.)].
Ramoškos (reikšmės)

**Ramoškomis** vadinamos šios gyvenvietės:

* Lietuvoje:
** Ramoškos;
* Lenkijoje ():
** Ramoškos (Lenkija).
Rosošo žydų kapinės

**Rosošo žydų kapinės** () – žydų kapinės Rosošo kaime. Kapinių plotas 0,4 ha. Kapinės neaptvertos, paminklų neišlikę. 

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 57.
Rosošo Šv. Stanislavo parapija

**Rosošo Šv. Stanislavo parapija** () – parapija, įsikūrusi Rosošo kaime. Parapija įkurta 1507 metais. Parapija priklauso Sedlcų vyskupijai, Višnicės dekanatui. 1908 m. pastatyta medinė parapijos bažnyčia.

## Nuorodos

* Aprašymas apie parapiją (lenk.).
Collins Mbesuma

**Kolinsas Mbesuma** (*Collins Mbesuma*; g. 1984 m. vasario 3 d.) – buvęs Zambijos futbolininkas, puolėjas.

## Karjera
2003 m. buvo U-23 komandos nariu, dalyvavo atrankoje į Olimpines žaidynes. 

Po sėkmingo pasirodymo, pakviestas į PAR klubą „Kaizer Chiefs FC“. 

Vėliau išvyko į Europą, žaidė Anglijoje, Portugalijoje, Turkijoje. 

2008 m. grįžo į PAR.

## Dalyvavimas čempionatuose

|}

## Laimėjimai
 
;Kaizer Chiefs
* Premier Soccer League: 2004–05 m.
* Coca Cola taurė: 2004–05 m.
* Macufe taurė: 2005 m.

;CS Marítimo
* AF Madeiros taurė: 2006–07 m.

;Mamelodi Sundowns
* Nedbank taurė: 2007-08 m.

;Moroka Swallows
* Nedbank taurė: 2008-09 m.

;
* Afrikos Tautų taurė: 2012 m.

## Išnašos

## Nuorodos
*
Kaperis

**Kaperis** () – privatus asmuo arba laivas, turėjęs valdžios leidimą apsiginkluoti ir kariauti su priešo laivais. Tai buvo būdas mobilizuoti ginkluotus laivus ir jūreivius neleidžiant iždo lėšų ir neskiriant karo laivyno karininkų. Kaperiai ypač daug naudos duodavo nedidelėms jūrinėms valstybėms ir kovojant su aktyviai jūromis prekiaujančiais priešais: jie sutrikdydavo prekybą ir priversdavo priešą skirti karo laivus prekybiniams laivams saugoti. Privačių laivų savininkus ir jūreivius užsiimti šia veikla paskatindavo piniginiai atlygiai, išmokami už pagrobtas prekes ir laivus. Kaperių praktika buvo taikoma XVI–XIX a. Kai kurie kaperiai įgydavo labai daug įtakos, o kartais šie laivai netgi būdavo įtraukiami į karinus laivynus.

Skirtumas tarp kaperių ir piratų buvo gana miglotas. Iš esmės tiek kaperiai, tiek piratai užsiimdavo ta pačia veikla – laivų puldinėjimu ir plėšimu, todėl skirtumą nulemdavo valdžios leidimai ir veiksmų teisėtumas.

Būdami privačia nuosavybe, kaperiai nebuvo pavaldūs karinėms jūrų pajėgoms. Valdžios leidimai paprastai suteikdavo teisę veikti tam tikroje teritorijoje ir tam tikrų valstybių laivų atžvilgiu. Paprastai laivų savininkai arba kapitonai turėdavo pasirašyti garantiją, kad šios sąlygos nebus pažeidžiamos, ir priešingu atveju atlyginti nukentėjusiajai šaliai padarytą žalą.
Kai kuriuose kaperiuose buvo laikomasi griežtos karinio jūrų laivyno disciplinos, kituose – laisvesnės prekybinių laivų tvarkos. Vienų laivų komandas sudarė profesionalūs jūreiviai, kitas – piratai, skolininkai ir nusikaltėliai. Būta atvejų, kai kaperiai tapdavo piratais ne tik priešo, bet ir gimtosios valstybės akyse.

Kaperių savininkai šiai veiklai naudodavo tiek senus karinius laivus, tiek perdarytus prekybinius laivus. Kaperiuose būdavo didesnės nei įprasta įgulos, kad dalį jų būtų galima paskirti į užgrobtus laivus. Dažniausiai kaperiai plaukiodavo pavieniui, bet kartais susiburdavo į eskadras arba bendradarbiaudavo su karo laivynu.
Tanegašima

**Tanegašima** () – Japonijos sala į pietus nuo Kiūšiū, priklausanti Kagošimos prefektūrai. Tai antra pagal dydį iš Osumi salų. Tai pailga sala, ilgis iš šiaurės į pietus – 57,5 km, plotis 5–12 km. Tanegašimoje yra Nišinoomotės miestas, Minamitanės ir Nakatanės miesteliai, kurie priklauso Kumagės apskričiai.

Iš Naujojo Tanegašimos oro uosto kasdien vyksta skrydžiai į Osaką ir Kagošimą.

Salos pietinėje dalyje įsikūręs Tanegašimos kosmoso centras.

## Istorija

Saloje įvyko pirmasis kontaktas tarp japonų ir europiečių 1543 m. Riūkiū prekybos postas čia buvo įkurtas prieš kelis dešimtmečius ir visa prekyba tarp Riūkiū karalystės ir Kagošimos vyko per šį postą. Čia atsidūrė nuo kurso nuklydęs portugalų laivas.

Iki šiuolaikinių laikų šaunamieji ginklai Japonijoje buvo vadinami *Tanegašima*, nes buvo manoma, kad juos pirmąkart atgabeno minėti portugalai. 1614 m. išleistuose memuaruose portugalų tyrinėtojas Fernão Mendes Pinto teigia, kad išsilaipino saloje su pirmaisiais portugalais, bet dabar tuo mažai kas tiki, nes pats F. Pinto kitur teigia, kad tuo metu buvo Birmoje. Žinoma, kad F. Pinto lankėsi Tanegašimoje, bet vėliau.

Europiečiai mainė ne tik ginklus, bet ir muilą, tabaką ir kitas japonams nežinomas prekes.

## Šaltiniai
Rivasas

**Rivasas** () – miestas pietvakarių Nikaragvoje, Nikaragvos ežero pakrantėje. Departamento centras. Pro miestą eina Panamerikos plentas, yra vidaus vandenų uostas. Prekyba žemės ūkio produkcija (kukurūzai, cukranendrės, pupelės, bananai), pieno pramonė, turizmas.

## Istorija

Gyvenvietė įkurta XVIII a. ir pavadinta *Purísima Concepción de Rivas de Nicaragua*. Rivasas iškilo XIX a. kaip svarbus punktas prekybiniame kelyje tarp Ramiojo ir Atlanto vandenynų (prekyba ėjo San Chuano upe, Nikaragvos ežeru, o nuo Rivaso iki Ramiojo vandenyno kroviniai gabenti sausuma). 1835 m. gavo miesto statusą. Siekdami užvaldyti šį prekybinį kelią, amerikiečių flibustjerai, vadovaujami William Walker, 1855 m. atakavo Rivasą. Mūšiai dėl miesto tęsėsi iki 1857 m., kuomet jungtinės Centrinės Amerikos šalių pajėgos privertė piratus pasiduoti.
Pietinis Palenkės Bialos dekanatas

**Pietinis Palenkės Bialos dekanatas** () - tai vienas iš 25 katalikų, Sedlcų vyskupijos dekanatų. Dekanato centras yra Palenkės Bialos mieste.

## Parapijos

Dekanate yra 9 parapijos:

* Palenkės Bialos Gailestingojo Kristaus parapija - Palenkės Biala;
* Palenkės Bialos Švč. M. Marijos Dangun Ėmimo parapija - Palenkės Biala;
* Dokuduv Piervšų Šv. Praksedų parapija - Dokuduv Piervšai;
* *Hušča Piervšos Švč. Trejybės parapija* - Hušča Piervša;
* *Korčuvkos Šv. Juozapo parapija* - Korčuvka;
* *Košcenevičės Mergelės Marijos Lenkijos karalienės parapija* - Košcenevičė;
* Lomazų Šv. Apaštalų Petro ir Povilo parapija - Lomazai;
* *Ortel Krulevski Piervšų Rožinio Dievo Motinos parapija* - Ortel Krulevski Piervšai;
* *Ortel Ksionženci Piervšų Mergelės Marijos Gimimo parapija* - Ortel Ksionženci Piervšai.

## Nuorodos

* Aprašymas apie dekanatą (lenk.).
Višnicės dekanatas

**Višnicės dekanatas** () - tai vienas iš 25 katalikų, Sedlcų vyskupijos dekanatų. Dekanato centras yra Višnicės kaime.

## Parapijos

Dekanate yra 10 parapijų:

* Horodiščės Švč. Jėzaus Širdies parapija - Horodiščė;
* Jablono Šv. Vilanovo Vyskupo Tomo parapija - Jablonas;
* Motvicos Mergelės Marijos Gimimo parapija - Motvica;
* Podedvužės Aukščiausiojo Kryžiaus parapija - Podedvužė;
* *Pašenkų Švč. Trejybės parapija* - Pašenkai;
* *Polubiče Viejskių Šv. Jono Evangeliko parapija* - Polubiče Viejskie Piervšė;
* Rosošo Šv. Stanislavo parapija - Rosošas;
* *Rozvaduvkos Šv. Mikalojaus parapija* - Rozvaduvka;
* Višnicės Viešpaties Atsimainymo parapija - Višnicė;
* *Žeščinkos Aukščiausiojo Kryžiaus parapija* - Žeščinka.

## Nuorodos

* Aprašymas apie dekanatą (lenk.).
Rio San Chuano departamentas

**Rio San Chuano departamentas** () – departamentas pietų Nikaragvoje, Kosta Rikos pasienyje. Administracinis centras – San Karlosas.

## Geografija

Departamentas driekiasi nuo Nikaragvos ežero vakaruose iki Karibų jūros rytuose. Pietine dalimi teka San Chuano upė. Vakaruose ir šiaurėje yra aukštumų plotai, o rytuose plyti žemumos, apaugusios džiunglėmis. Departamentui priklauso Solentinamės salynas Nikaragvos ežere. Rytuose yra Indio Mais biosferos draustinis.

## Administracinis suskirstymas
Rio San Chuano departamentas administraciškai padalintas į 6 savivaldybes:
# El Almendras
# El Kastiljas
# Moritas
# San Karlosas
# San Chuan del Nortė
# San Migelitas

## Šaltiniai
San Karlosas (Nikaragva)

**San Karlosas** () – miestas pietų Nikaragvoje, Nikaragvos ežero pakrantėje, prie San Chuano upės ištakų. Rio San Chuano departamento centras. Plentas į Chuigalpą, yra laivų prieplauka. Verčiamasi prekyba, žvejyba, turizmu. Netoli miesto yra Los Gvatusų gamtos draustinis, kuriame saugomi San Chuano pakrančių miškai.

## Istorija

Gyvenvietė įkurta 1526 m. kaip *Nueva Jaén*, bet vėliau apleista. XVII a. atkurta San Karloso vardu. 1666 m. pastatyta tvirtovė prie prekybinio kelio San Chuano upe, bet 1670 m. sugriauta piratų. Oficialiai San Karlosas įkurtas 1949 m.
Valentinas vienas

**Valentinas vienas** – 2013 m. lietuvių romantinė komedija, režisuota Donato Ulvydo . Vaidina žymūs Lietuvos aktoriai kaip Vytautas Šapranauskas, Mantas Jankavičius, Leonardas Pobedonoscevas ir Giedrius Savickas. Premjera įvyko 2013 m. vasario 8 d.

## Siužetas

Atvira ir jaudinanti romantinė komedija „Valentinas Vienas“ papasakos žiūrovams apie jaunus žmones, meilę, aistrą bei Valentino dienos išvakarėse kunkuliuojančius jausmus. Vienos nakties nuotykio ieškantis vaikinas su ką tik sutikta mergina, buvusi sutuoktinių pora, mėginanti atgaivinti atšalusius santykius, geriausi vaikystės draugai ir naujai iškepta, tačiau bėdų turinti sutuoktinių porelė – visi jie kalbėsis, barsis, mylėsis ir mėgins išsilaisvinti iš meilės kančių. O tuo metu savo antrosios pusės ieškoti išeis nevilties apimtas ir vienišius Valentinas…

## Aktoriai
* Vytautas Šapranauskas - *Valentinas*
* Mantas Jankavičius
* Leonardas Pobedonoscevas
* Giedrius Savickas
* Gabija Ryškuvienė
* Darius Gumauskas
* Vaida Būtytė
* Agnė Grudytė-Guobienė
* Justė Zinkevičiūtė

## Kūrybinė grupė
* Režisierius – Donatas Ulvydas

## Šaltiniai
Tokašikidžima

**Tokašikidžima** (渡嘉敷島 Tokashiki-jima?) – Japonijos sala Ramiajame vandenyne. Ji priklauso Keramos saloms, Šimadžirio apskrityje, Okinavos prefektūroje. Salos plotas siekia 15,31 km², pakrantės ilgis – 25 km, aukštis virš jūros lygio – 227 m. Gyventojų apie 760 (2010 m.).

## Išnašos
Solentinamė

**Solentinamė** () – grupė salų Nikaragvos ežero pietrytinėje pusėje, į vakarus nuo San Karloso miesto. Priklauso Rio San Chuano departamentui. Plotas – 38 km². Salyną sudaro 4 didelės salos – Mankaronsitas, Mankaronas, San Fernandas ir La Venada – bei 32 smulkios salelės ir uolos. Salos vulkaninės kilmės, kalnuotos (aukštis iki 257 m, Mankarono s.). Būdingas tropinis klimatas, vidutinė temperatūra laikosi ~26 °C, iškrenta 1400–1800 mm kritulių, daugiausia tarp gegužės ir gruodžio. Paviršių dengia tropiniai miškai, kuriuose gausu papūgų, tukanų, kitų paukščių. Mažose salelėse įsikūrę vandens paukščiai. Solentinamės salos paskelbtos gamtos draustiniu.

Salose gyvena mažiau nei 1000 žmonių. Vystoma žvejyba, žemės ūkis (avokadai, medvilnė, sezamas, kava, kakava, kukurūzai), ekoturizmas. Veikia Róger Pérez de la Rocha primityvistinio meno galerija. Solentinamėje gyveno ir vietinės bendruomenės kultūrą vystė žymus Nikaragvos kunigas, poetas, politikas Ernesto Cardenal. Salose rasta petroglifų, vaizduojančių beždžiones, papūgas, žmones.


Image:Nicaraguasee10.JPG|Saulėlydis salose
Image:Nicaraguasee07.JPG|Nedidelė salyno salelė
Image:Nicaraguasee03.JPG|Solentinamės kraštovaizdis žvelgiant iš Mankarono
File:Nicaraguasee05.JPG|Prieplauka
MTV Afrikos muzikos apdovanojimai 2009

**MTA Afrikos muzikos apdovanojimai 2009** įvyko Nairobyje, Kenija. Ceremonija, kurią vedė Wyclef Jean, vyko spalio 10 d.

## Atlikėjai
Ceremonijos metu pasirodė:
* Wyclef Jean
* Akon
* HHP, Brickz ir 2face Idibia
* Wahu, Amani ir AY
* Zebra & Giraffe ir Da L.E.S.

## Kategorijos
### Metų artistas
*  2face Idibia
*  **D'banj**
*  HHP
*  Lira
*  Nameless

### Geriausias vaizdo klipas
*  2face Idibia – „Enter the Place“
*  Da L.E.S. – „We on Fire“
*  **HHP – „Mpitse“**
*  Mark XOD – „I Want You Back“
*  Wahu (feat. Bobi Wine) – „Little Things You Do“

### Geriausia atlikėja
*  **Amani**
*  Kel
*  Lira
*  Lizha James
*  Zamajobe

### Geriausias atlikėjas
*  2face Idibia
*  Da L.E.S.
*  D'banj
*  HPP
*  **Nameless**

### Geriausia grupė
*  Blu*3
*  Gal Level
*  Gangs of Instrumentals
*  **P-Square**
*  Mo Hits Allstars

### Geriausias debiutas
*  **M.I**
*  Shaa
*  Bigiano
*  STL
*  Rhythmic Elements

### Geriausia alternatyva
*  aKing
*  Coldplay
*  Green Day
*  Cassette
*  **Zebra & Giraffe**

### Geriausias hiphopo atlikėjas
*  AY
*  **M.I**
*  Jay-Z
*  Kanye West
*  Zulu Boy

### Geriausias R&B atlikėjas
*  **2face Idibia**
*  Beyoncé
*  Darey Art Alade
*  Akon
*  Loyiso

### Geriausias gyvas pasirodymas
*  P-Square
*  D'banj
*  **Samini**
*  Nameless
*  Blu*3

### Klausytojų pasirinkimas
*  **Nameless – „Sunshine“**

### „Mano vaizdo klipas“
* **Patricke-Stevie Moungondo**

### MAMA legenda
*  **Lucky Dube**

## Išnašos
MTV Afrikos muzikos apdovanojimai 2010

**MTV Afrikos muzikos apdovanojimai 2010** įvyko Lagose, Nigerija. Ceremonija vyko 2010 m. gruodžio 11 d.

## Atlikėjai
Ceremonijos metu pasirodė:
* 2Face
* Banky W
* Barbara Kanam
* Big Nuz
* Cabo Snoop
* Daddy Owen
* Diamond
* Eve
* Fally Ipupa
* J. Martins
* Jozi
* Liquideep
* Lizha James
* Mo Cheddah
* Paul G
* P-Unit
* The Parlotones
* Public Enemy
* Radio & Weasel
* Rick Ross
* Sarkodie
* Sasha
* T-Pain
* Teargas
* Wande Coal

## Kategorijos
### Geriausias angliškai kalbantis atlikėjas
*  **Daddy Owen**
*  Sarkodie
*  Wande Coal
*  Big Nuz

### Geriausias prancūziškai kalbantis atlikėjas
*  **Fally Ipupa**
*  Awadi
*  DJ Arafat
*  Ba Ponga

### Geriausias portugališkai kalbantis atlikėjas
*  **Cabo Snoop**
*  Lizha James
*  Paul G
*  Dama Do Bling

### Metų artistas
*  **2Face**
*  P-Square
*  Jozi
*  Fally Ipupa

### Geriausia atlikėja
*  **Sasha**
*  Lizha James
*  Nneka
*  Barbara Kanam

### Geriausias atlikėjas
*  **2Face**
*  Fally Ipupa
*  Black Coffee
*  Wande Coal

### Geriausias vaizdo klipas
*  **Fally Ipupa – „Sexy dance“**
*  P-Square (feat. J. Martins) – „E No Easy“
*  The Parlotones – „Life Design“
*  Banky W – „Strong Ting“

### Geriausia grupė
*  **P-Square**
*  Radio & Weasel
*  Teargas
*  P-Unit

### Geriausias debiutas
*  Mo Cheddah
*  Diamond
*  Muthoni
*  JoJo

### Metų daina
*  **Liquideep – „Fairytale“**
*  D'Banj – „Fall In Love“
*  JR – „Show Dem“
*  Banky W – „Lagos Party“

### MAMA legenda
*  **Miriam Makeba**

### Geriausias tarptautinis atlikėjas
*  **[[Eminem]]**
*  Rihanna
*  Drake
*  Rick Ross

## Išnašos
Dzamamidžima

**Dzamamidžima** () – Japonijos sala Ramiajame vandenyne. Ji priklauso Keramos saloms, Šimadžirio apskrityje, Okinavos prefektūroje. Salos plotas siekia 6,66 km², pakrantės ilgis – 23 km, aukščiausias taškas virš jūros lygio – Takazuki kalnas (160,7 m). Gyventojų apie 645.

## Išnašos
Gerumadžima

**Gerumadžima** (, okinav. ギルマ *= Giruma*)  – Japonijos sala Ramiajame vandenyne. Ji priklauso Keramos saloms, Šimadžirio apskrityje, Okinavos prefektūroje. Salos plotas siekia  	1,15 km², pakrantės ilgis – 4,9 km, aukščiausias taškas virš jūros lygio – 157 m. Gyventojų 81.

## Išnašos
Daito salos

**Daito salos** ( ar ) – trys salos 349 km į rytus nuo Okinavos. Šios salos yra:

*  *Duomenys 2004 m. lapkričio 20 d.*

Nors šios salos Okinavoje buvo vadinamos *Ufuagari* (Didieji rytai), jos nebuvo apgyvendintos iki Meidži laikotarpio, kai čia atsikraustė gyventojai iš kitų Japonijos sričių.

## Administracija

Salos priklauso Šimadžirio apskričiai Okinavos prefektūroje. Salose yra Kitadaito ir Minamidaito savivaldybės. Negyvenama Oki Daito sala priklauso Kitadaitui, nors yra arčiau Minami Daito salos.
Dolholiska

**Dolholiska** () – kaimas Lenkijos rytuose, Višnicės valsčiuje, Palenkės Bialos apskrityje, Liublino vaivadijoje. Kaimas yra apie 9 km į pietus nuo Višnicės, apie 37 km į pietus nuo Palenkės Bialos ir apie 71 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Pietų Karibų Kranto autonominis regionas

**Pietų Karibų Kranto autonominis regionas** () – administracinė teritorija pietryčių Nikaragvoje, Karibų jūros pakrantėje; vienas iš dviejų autonominių regionų šalyje. Administracinis centras – Bliufildsas.

Anksčiau žinomas kaip ***Pietų Atlanto autonominis regionas*** (*Región Autónoma del Atlántico Sur*).

## Geografija

Regionas yra taip vadinamame Moskitų Krante – pelkėtoje, džiunglėmis apaugusioje lygumoje. Iš vakarų į rytus per Pietų Atlantiką teka daug upių: Didžioji Matagalpa, Eskondidas, Kurinvasas, Punta Gorda, Indijas. Pakrantėje gausu mangrovėmis apaugusių lagūnų, užutėkių. Regionui priklauso Karibų jūroje esančios Kukurūzų salos.

Regione yra išlikusios vietinių gyventojų (miskitų, ramų, sumų, garifunų) bendruomenės.

## Administracinis suskirstymas
Pietų Atlantiko autonominis regionas administraciškai padalintas į 13 savivaldybių:
# Bliufildsas
# Bokana de Paivasas
# Las Islas del Mais
# Desembokadura de Rio Grandė
# El Ajotė
# El Rama
# El Tortugeras
# Kukra Hilas
# La Krus del Rio Grandė
# Laguna de Perlas
# Los Anchelesas
# Muelje del los Buejesas
# Nueva Ginėja

## Šaltiniai
Akadžima

**Akadžima** () – Japonijos sala Ramiajame vandenyne. Ji priklauso Keramos saloms, Šimadžirio apskrityje, Okinavos prefektūroje. Ji yra 24 km į pietvakarius nuo Okinavos salos, Akadžimoje gyvena apie 330 žmonių. Salos plotas 3,82 km², pakrantės ilgis – 12,3 km, aukščiausia vieta virš jūros lygio – 187,2 m.

## Gamta

Pro Akadžimos salą teka Kurošijo srovė. Gražūs koraliniai rifai ir didelė jūrinė bioįvairovė į salą vilioja nardytojus ir mokslininkus. 1988 m. įkurta Akadžimos jūrinė mokslinė laboratorija, kurią kasmet lanko daug mokslininkų.

Keramos salose aptikta 360 žuvų rūšių, 1640 bestuburių, 220 dumblių rūšių, bet daugelis rūšių dar neaprašytos. Vasarą saloje vėžliai deda kiaušinius. Kuprotieji banginiai lankosi nuo sausio iki balandžio ir naudojasi sala kaip dauginimosi baze.

Akadžima taip pat garsėja paukščiais, drugiais ir vorais (*Nephila* genties). Keramos elnias sugeba plaukti tarp salų. Šie elniai saugomi įstatymų.

## Klimatas

Dėl ekstremalių okeanografinių sąlygų per metus pro salą pereina 5 taifūnai, ypač vasaros pradžioje. Šiaurės mansūnai atneša stiprius vėjus nuo spalio iki balandžio.

## Istorija

Sala priklausė Riūkiū karalystei. 600 metų jos gyventojai dirbo jūreiviais laivuose, kurie plaukė iš Okinavos į Kiniją. Vieno iš tų laivų kopitonų Takaros šeimos namas yra saugomas kaip didelės svarbos paminklas.

Antrojo pasaulinio karo metu Akadžima buvo viena pirmųjų amerikiečių išsilaipinimo vietų per Okinavos mūšį. 1945 m. kovo 26 d. išsilaipinę jie užėmė kitas Keramos salas, o 500 vietinių nusižudė Japonijos valdžios įsakymu, kad nepatektų į nelaisvę.

Salą taip pat garsino du šunys: Širo Akadžimoje ir Marilyn Dzamamidžimoje. Jiems susitikus Širo pradėjo kasdien plaukti į kitą salą. Vietinius stebino jo 3 km kelionė per sąsiaurį. Po šunų mirties abiem buvo salose pastatyti paminklai. Remiantis jų istorija sukurtas filmas.

## Išnašos
Didžioji Matagalpa

**Didžioji Matagalpa** arba **Matagalpos Grandė** (, misk. *Awaltara*, matag. *Ucumulalí*) – upė vidurio ir rytų Nikaragvoje, antra pagal ilgį šalyje (po Koko). Prasideda miškingose aukštumose Chinotegos departamente, sutekėjus Molino Nortės ir San Fransisko upėms. Pradžioje teka į pietus tarpukalnių slėniais Matagalpos departamentu, vėliau pasuka į rytus, teka Boako departamento riba. Žemupyje teka džiunglėmis apaugusiomis lygumomis į rytus, daugiausia Pietų Atlantiko regiono teritorija. Įteka į Karibų jūrą į šiaurę nuo Perlų lagūnos.

Didžiausi intakai: Tuma, Mura, Olama.

Upė daugelyje vietų patvenkta (ypač Matagalpos departamente). Daug kur užteršta buitinėmis nuotėkomis. Didesnės gyvenvietės prie Didžiosios Matagalpos: Matagalpa, Sebakas, Siudad Darijas, La Krus de Rio Grandė, Karavala.

## Šaltiniai
Horodiščės Švč. Jėzaus Širdies parapija

**Horodiščės Švč. Jėzaus Širdies parapija** () – parapija, įsikūrusi Horodiščės kaime. Parapija įkurta 1919 metais. Parapija priklauso Sedlcų vyskupijai, Višnicės dekanatui. 1986-1990 m. pastatyta mūrinė parapijos bažnyčia.

## Nuorodos

* Aprašymas apie parapiją (lenk.).
Kukurūzų salos

**Kukurūzų salos** (, ) – dvi salos Karibų jūroje, 70 km į rytus nuo Centrinės Amerikos pakrančių. Priklauso Nikaragvai, Pietų Atlantiko autonominiam regionui (sudaro savivaldybę).

Salų grupės plotas – 12,9 km². Sudaro Didžioji Kukurūzų sala (*Isla Grande del Maíz*), kurios plotas 10 km², aukštis iki 113 m, ir Mažoji Kukurūzų sala (*Isla Pequeña del Maíz*), kurios plotas 2,9 km², aukštis iki 38 m. Salos apaugusios miškais, palmių giraitėmis, krūmynais.

Kukurūzų salose 2005 m. gyveno 6626 žmonės. Dauguma jų gyvena Didžiojoje Kukurūzų saloje (pagrindinė gyvenvietė – Brig Bėjus), Mažojoje Kukurūzų saloje gyvena 495 gyventojai (vienintelė gyvenvietė – Karib Taunas). Dauguma gyventojų yra juodaodžiai, kalbantys anglų kreolų kalba, taip pat yra miskitų, Nikaragvos metisų. Verčiamasi žvejyba, kokosų auginimu, vystomas turizmas.

Didžiojoje Kukurūzų saloje yra Korn Ailando oro uostas, į kurį vyksta skrydžiai iš Bliufildso. Yra kelto linija iš El Ramos. Iš Didžiosios į Mažąją salą taip pat plukdo keltas.

Nuo 1655 iki 1894 m. salos priklausė britų kolonijai – Moskitų Krantui – ir buvo piratų prieglobstis. 1894 m. į salas pretenzijas pareiškė Nikaragva. 1914 m. pagal Brajano-Čamoro sutartį salos paskolintos JAV, tačiau iš tikro jose ir toliau veikė Nikaragvos valdžia. 1970 m. sutartis oficialiai nutraukta.


Image:CornIsland.JPG|Didžioji Kukurūzų sala
Image:Corn Island.jpg|Pakrantė
Image:Little Corn Island.JPG|Mažoji Kukurūzų sala
Blufildsas

**Blufìldsas**  () – miestas rytų Nikaragvoje, Karibų jūros pakrantėje, prie lagūnų labirinto ties Eskondido upės žiotimis. Pietų Atlantiko autonominio regiono administracinis centras. Yra jūrų uostas (eksportuojama mediena, žuvis, jūros gerybės), oro uostas, negrįstas kelias į El Ramą. Veikia Nikaragvos Karibų kranto autonominių regionų universiteto padalinys.

Vyrauja nedidelių, lengvų medinių namų, daug kur įrengtų ant polių, architektūra. Mieste gyvena metisai, miskitai, juodaodžiai, baltieji, plačiai vartojama anglų kreolų kalba.

## Istorija

XVII a. Eskondido žiotyse slėpdavosi piratai. Vienas jų, olandas Abraham Blauvelt, čia įkūrė gyvenvietę, kuri ir pavadinta jo vardu. 1641 m. čia įsikūrė nuo portugalų pabėgę vergai. Nuo 1633 m. čia koloniją steigti pradėjo britai, o 1705 m. Bliufildsas tapo oficialiu Moskitų Kranto administraciniu centru. XIX a. pab. tai buvo svarbus medienos, bananų eksporto centras. 1894 m. miestas tapo Nikaragvos dalimi, 1903 m. paskelbtas Selajos departamento sostine.

1988 m. miestą nusiaubė uraganas „Džoan“.

## Galerija

Bluefields port.JPG|Uostas
Bluefields waterfront homes.JPG|Apylinkių kaimas ant polių
PSM V45 D175 Bluefields nicaragua.jpg|Bliufildsas XIX a. pab.


## Šaltiniai
Višnicė

**Višnicė** (, ) – kaimas Lenkijos rytuose, Višnicės valsčiuje, Palenkės Bialos apskrityje, Liublino vaivadijoje. Kaimas yra apie 28 km į pietus nuo Palenkės Bialos ir apie 75 km į šiaurės rytus nuo vaivadijos centro Liublino. Per kaimą teka Zielavos upė.

## Istorija

Pirmą kartą rašytiniuose šaltiniuose kaimas paminėtas 1446 metais. Gyvenvietei miesto teisės buvo suteiktos tarp 1511 m. ir 1579 metų. 1630 m. įkurta Višnicės Viešpaties Atsimainymo parapija. 1705 m. ir 1836 m. mieste buvo kilę dideli gaisrai. Iki 1795 m. kaimas priklausė Lietuvos Didžiajai Kunigaikštystei. XIX a. priklausė Sapiegoms. 

1869 m. gruodžio 24 d. iš gyvenvietės atimtos miesto teisės. XIX a. pabaigoje kaime palaidotas astronomas Kajetonas Kraševskis, jo brolis fotografas Liucijanas Kraševskis ir jų motina Sofija Malska. Per I pasaulinį karą sudegė apie 90% kaimo pastatų. Iki II pasaulinio karo kaime veikė Višnicės Senosios žydų kapinės ir Višnicės Naujosios žydų kapinės.

## Tarptautinis bendradarbiavimas

*  Airvault, Prancūzija;


Vaizdas:Сямейны склеп Крашэўскіх у Вішніцах (Польшча), дзе пахаваны Каэтан і Люцыян Крашэўскія.jpg|Kraševskių šeimos kapas
Višnicės Senosios žydų kapinės

**Višnicės Senosios žydų kapinės** () – žydų kapinės Višnicės kaime, *ul. Warszawskiej* gatvėje. Tarpukariu kapinės buvo uždarytos ir žmonės pradėti laidoti Višnicės Naujosiose žydų kapinėse. Per II pasaulinį karą sunaikintos, paminklų neišlikę.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 58.
 
## Nuorodos

* Aprašymas apie kapines (lenk.) .
Nueva Ginėja

**Nueva Ginėja** () – miestas pietryčių Nikaragvoje, Pietų Atlantiko regione, 292 km nuo Managvos. Į miestą ateina San Karloso–Chuigalpos kelio atšaka. Verčiamasi daugiausia žemės ūkiu (galvijų auginimas, manijokai, bananai, pomidorai, ryžiai). Veikia kelių universitetų filialai, žemės ūkio technikos švietimo centras.

## Istorija

XIX a. vid. šioje vietovėje kūrėsi medkirčių gyvenvietės. Nueva Ginėja įkurta 1965 m.